গিরিশ চন্দ্র সেন
গিরিশচন্দ্র সেন (জন্ম: ১৮৩৪ - মৃত্যু: ১৯১০)। ভাই গিরিশচন্দ্র সেন নামে তিনি অধিক পরিচিত। তাঁর প্রধান পরিচয় ইসলাম ধর্মের পবিত্র ধর্মগ্রন্থ কুরআন- এর প্রথম বাংলা অনুবাদক হিসেবে। তখন প্রায় ধর্মগ্রন্থ সম্পর্কে সাধারণ মানুষের ধারণা ছিল যে, মূলভাষা থেকে অনূদিত হলে গ্রন্থটির পবিত্রতা ক্ষুণ্ন হবে। পবিত্র কুরআন সম্পর্কেও এমন ধারণা ছিল। এ কারণে অনেক মুসলিম মনীষী এর বঙ্গানুবাদ করতে সাহস পাননি। গিরিশচন্দ্র সেনই অন্য ধর্মালম্বী হয়েও এই ভয়কে প্রথম জয় করেন। শুধু কুরআন শরীফের অনুবাদ নয় তিনি ইসলাম ধর্ম বিষয়ক অনেক গ্রন্থ অনুবাদ করেন। তিনি ইসলাম ধর্ম নিয়ে অনেক গবেষণাও করেন।
কুরআনের সমালোচনা ও খণ্ডন
ইসলামের অনুসারীদের নিকট কুরআন সম্পূর্ণ নির্ভুল গ্রন্থ। কেননা, এটি বিশ্ব জগতের প্রভু আল্লাহর তাআলার পক্ষ থেকে আগত বাণী, যাতে ভুল বা দ্বন্দ্বের কোন অবকাশ থাকতে পারে না। তাই, কুরআনের বিরুদ্ধবাদীদের জবাবে তারা বলেন, কুরআন সংকলনের ক্ষেত্রে যে অপরিসীম সতর্কতা অবলম্বন করা হয়েছে, তা বিশ্বের ইতিহাসে নজিরবিহীন। এরকম সতর্কতা আর দ্বিতীয় কোন গ্রন্থের ব্যাপারে পাওয়া যায় না।